Не забылі арганізатары і пра юных наведвальнікаў. Для іх арганізавана спецыяльная пляцоўка, на якой будуць прэзентаваць розную літаратуру для дзяцей і іх бацькоў. Напрыклад, выдавецтва "Беларуская энцыклапедыя імя Петруся Броўкі" прадставіць сумесны праект з Белтэлерадыёкампаніяй - кнігі "Запальвай! Дзіцячае Еўрабачанне", прысвечанай гэтаму конкурсу песні. Выдавецтва "Пачатковая школа" падрыхтавала развіваючыя кнігі "Вучымся з Топам". Серыю "Свет вакол нас" Міхася Пазнякова прадставіць увазе грамадскасці выдавецтва "Народная асвета". І гэта толькі частка кніжных прэзентацый.